|  |
| --- |
|  Број: 404-00-42/2019-04-6-2 |
|  Датум: 12. јул 2019. године |
| Београд |

**ПРЕДМЕТ: Појашњење и додатне информације у вези са припремањем понуде за јавну набавку мале вредности, JН бр. 7/2019- рачунарска опрема, Партија 1 – Уређај за штампање, за потребе Центра за истраживање несрећа у саобраћају**

Заинтересовано лице за предметну јавну набавку мале вредности, ЈН бр. 7/2019 – рачунарска опрема, Партија 1 – уређај за штампање, поднело је захтев за додатним информацијама или појашњењима конкурсне документације, и указало на следеће:

„*Техничком спецификацијом за Партију 1 – уређај за штампање, између осталог за прикључке захтевате да уређај поседује USB 2.0, LAN. Молимо да потврдите да је потребно да уређај поседује и бежични LAN (IEE 802.11 b/g/h), а све то због једноставнијег приступа штампању.*

*Такође за брзину скенирања наводите 20 стр/мин једностраног скенирања за А4 формат. Како већина произвођача брзину скенирања исказују кроз број скенираних слика у минути уместо страна А4, молим вас да потврдите да је потребна брзина скенирања 55 слика у минути једностраног скенирања (црно-бело/у боји, 300 tpi)“.*

**У вези са наведеним, а у складу са чланом 63. став 3. Закона о јавним набавкама („Службени гласник РС“ бр. 124/12, 14/15 и 68/15), обавештавамо:**

Наручилац је у Конкурсној документацији (Поглавње II – Врста, техничке карактеристике (спецификације), количина и опис добара, начин спровођења контроле и обезбеђивања гаранције квалитета, рок извршења или испоруке и сл.), на страни 4. у табели са називом и описом тражене карактеристике, захтевао следеће:

„**Прикључак:USB 2.0, LAN.“**

Узимајући у обзир сугестију заинтересованог лица да укаже Наручиоцу опцију „једноставнијег приступа штампању“ тако што ће предвидети и могућност бежичног повезивања уређаја за штампање, Наручилац је размотрио предложену сугестију, и обавештава заинтересовано лице о следећем:

* могућност још једног начина повезивања на постојећу мрежу омогућиће ефикасније обављање послова, и у том делу Наручилац ће изменити конкурсну документацију, и
* измена техничке спецификације у делу у коме се опредељује модел бежичног прикључка је, по мишљењу Наручиоца и сходно Закону о јавним набавкама, неприхватљива.

Наручилац је у Конкурсној документацији (Поглавље II – Врста, техничке карактеристике (спецификације), количина и опис добара, начин спровођења контроле и обезбеђивања гаранције квалитета, рок извршења или испоруке и сл.) на страни 4., у табели са називом и описом тражене карактеристике, захтевао следеће:

„**Брзина скенирања: мин. 20 стр/мин једностраног скенирања у резолуцији 600 dpi за А4 формат“.**

У разматрању указане сугестије заинтересованог лица, Наручилац се у дефинисању описа тражене карактеристике определио за реч „стране“, а не слике, имајући на уму превод скраћенице која се користи – ppm (pages per minute) и да такво дефинисање, иако „непрецизно“ не изазива недоумицу. Имајући то у виду, наручилац ће извршити корекцију, и у измени конкурсне документације дефинисати брзину скенирања слика (уместо страна) у минути за већ дефинисану резолуцију од 600 dpi.

Што се тиче брзине скенирања од 55 слика у минути (црно-беле и колор) за резолуцију 300 dpi, с обзиром на потребе Наручиоца и неопходног квалитета скенираних докумената која настају у раду и у вези са радом и обављањем послова из законом прописане надлежности у области истраживања несрећа у ваздушном, железничком и водном саобраћају, брзина скенирања при резолуцији од 300 dpi није опредељујућа за Наручиоца, па је у опису техничке карактеристике и изостављена као посебан захтев.

Измена конкурсне документације и обавештење о продужењу рока за подношење понуда Наручилац ће објавити на Порталу јавних набавки и на својој интернет страници www.cins.gov.rs.

Ово појашњење у складу са чланом 63. став 3. Закона о јавним набавкама („Службени гласник РС“ бр. 124/12, 14/15 и 68/15/), наручилац објављује на Порталу јавних набавки и на својој интернет страници www.cins.gov.rs.

|  |  |  |
| --- | --- | --- |
|  |  | Комисија за јавну набавку  ЈН бр.7/2019 |